# Axel Springer

### Fra Wikipedia, den frie encyklopedi

Axel Cäsar Springer (født 2. mai 1912 i Hamburg-Altona, død 22. september 1985 i Berlin) var en tysk mediemagnat og eier av det konservative Axel Springer Verlag. Han utga bl.a. boulevardavisen Bild-Zeitung og den seriøse avisen Die Welt.

Springer var selv sterkt konservativ og antikommunistisk innstilt. I 1967 begynte omfattende demonstrasjoner og protester fra venstreorienterte studentorganisasjoner mot Springer-pressen, som i deres øyne formidlet et borgerlig og verdikonservativt verdens- og politikkbilde og aktivt bekjempet kommunismen og den utenomparlamentariske opposisjon ledet av Rudi Dutschke. Protestene kulminerte med terrororganisasjonen RAFs bombeangrep mot Springers Hamburg-kontorer, hvor 17 medarbeidere ble skadet. Forfatteren Heinrich Böll kritiserte Springer-pressen i sin berømte roman Katharina Blums tapte ære.

Axel Springer var i 1980 en av grunnleggerne av en konservativ interesseorganisasjon og av Bürgeraktion Demokraten für Strauß, som støttet Franz-Josef Strauss som kansler ved det føderale valget.

Hans sønn Axel Springer jr., som var svært kjent som sportsfotograf, tok selvmord i 1980. Springer var gift en rekke ganger, senest med en av barnepikene i Springer-huset, Friede Springer. Hun leder idag konsernet. Springer forpliktet arvingene til ikke å selge noe før 2015.

## [rediger] Litteratur

- Axel Springer, Hans Wallenberg (red.): Von Berlin aus gesehen. Zeugnisse eines engagierten Deutschen. Busse u. Seewald, Herf. (Januar 1985)
- Axel Springer, Friede Springer (red.): Axel Springer. Die Freunde dem Freund, Ullstein, Bln. (1986)
- Gerhard Naeher: Axel Springer. Mensch, Macht, Mythos., D. Straube Vlg., Erl. (1991)
- Michael Jürgs: Der Verleger - Der Fall Axel Springer List Tb. (Oktober 2001)

Hentet fra «http://no.wikipedia.org../../../a/x/e/Axel_Springer_8333.html»

Kategorier: Tyske forleggere | Fødsler i 1912 | Dødsfall i 1985

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Español
- Français
- Polski
- Suomi
- Svenska